Source: http://www.futuresandoptions.gr/%cf%84%ce%bf%ce%bd-%ce%bc%ce%ac%ce%b9%ce%bf-%cf%84%ce%b1-%ce%b4%cf%8d%ce%bf-%ce%bd%ce%ad%ce%b1-%cf%80%cf%81%ce%bf%ce%b3%cf%81%ce%ac%ce%bc%ce%bc%ce%b1%cf%84%ce%b1-%ce%b3%ce%b9%ce%b1-23-000-%ce%b1%ce%bd/
Timestamp: 2016-12-04 12:14:34+00:00
Document Index: 21119368

Matched Legal Cases: ['ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ\n']

Τον Μάιο τα δύο νέα προγράμματα για 23.000 ανέργους – Futures and Options
Μέσα στο Μάιο ανοίγουν οι αιτήσεις για δύο νέα προγράμματα ανέργων του ΟΑΕΔ με αυξημένη αμοιβή Δύο νέα προγράμματα εργασίας για ανέργους εγγεγραμμένους του ΟΑΕΔ ηλικίας από 18 – 29 ετών, με αριθμό δικαιούχων 23.000 ωφελούμενους, οι οποίοι θα καρπωθούν σημαντικά αυξημένη επιδότηση, πρόκειται να τεθούν σε εφαρμογή τις επόμενες ημέρες, με την υποβολή αιτήσεων να ξεκινάει μέσα στον Μάιο.
Η επιδότηση για το πρόγραμμα με τους 15.000 ωφελούμενους θα είναι σημαντικά αυξημένη κατά 45,6% και θα ανέλθει στα 1471 ευρώ, αντί για 799 ευρώ που ήταν ο αρχικός προγραμματισμός. Αντίθετα, ο πάροχος (ΚΕΚ), για κάθε τμήμα κατάρτισης θα λαμβάνει 840 ευρώ (μείωση 20%). Η αλλαγή στην αναλογία δαπάνης μεταξύ παρόχων κατάρτισης και ανέργων, αποφασίστηκε από την αναπληρώτρια υπουργό Εργασίας, Ράνια Αντωνοπούλου.
Εισάγεται η πρακτική άσκηση (on the job training) σε επιχειρήσεις συναφείς με τα αντικείμενα του προγράμματος (θεωρία 120 ώρες και Πρακτική άσκηση διάρκειας 260 ώρες).
Η θεωρητική κατάρτιση θα γίνει σε δύο στάδια ώστε να συνδυάζεται η θεωρία με την πρακτική στις επιχειρήσεις.
Στο 1ο στάδιο, προβλέπονται 60 ώρες κατάρτιση στην έναρξη της δράσης και στο 2ο, άλλες 60 ώρες θεωρίας μετά την υλοποίηση ενός μήνα πρακτικής άσκησης. Θα δημιουργηθεί ειδικό μητρώο των επιχειρήσεων των κλάδων που θα ζητούν άνεργους για πρακτική άσκηση (ανά ειδικότητα και περιοχή). Προβλέπεται ότι οι επιχειρήσεις, στις οποίες θα κάνουν πρακτική οι άνεργοι δεν θα επιτρέπεται να προβούν σε μείωση του προσωπικού τους, από την ημερομηνία υπογραφής της ένταξής τους στο έργο και για όσο διάστημα διαρκεί η υλοποίηση της πρακτικής άσκησης.
Επίσης, προβλέπεται ότι, οι επιχειρήσεις θα δηλώνουν στην Εργάνη τους άνεργους που θα απασχολήσουν για πρακτική άσκηση.
Νέο πρόγραμμα για 3.600 ανέργους από τον ΟΑΕΔ
Οι μισθοί στον ιδιωτικό τομέα
11.660 προσλήψεις εντός του 2015 στο Δημόσιο
voucher ανέργους δουλειά επιταγή εισόδου κατάρτιση νέα προγράμματα ΟΑΕΔ ωφελούμενος	2015-05-06
Tags voucher ανέργους δουλειά επιταγή εισόδου κατάρτιση νέα προγράμματα ΟΑΕΔ ωφελούμενος
Previous Νέο πρόγραμμα για 3.600 ανέργους από τον ΟΑΕΔ
Next Ισχυρή άνοδος για το ευρώ